CELEX: C2004/118/02
Language: fi
Date: 2004-04-30 00:00:00
Title: Yhteisöjen tuomioistuimen tuomio (kuudes jaosto) 29 päivänä huhtikuuta 2004 asiassa C-372/97, Italian tasavalta vastaan Euroopan yhteisöjen komissio (Valtiontuet — Maanteiden tavaraliikenne — Vaikutus jäsenvaltioiden väliseen kauppaan ja kilpailun vääristyminen — Edellytykset, joiden täyttyessä EY:n perustamissopimuksen 92 artiklan 1 kohdassa (josta on muutettuna tullut EY 87 artiklan 1 kohta) määrätystä kiellosta voidaan poiketa — Olemassa olevat tuet tai uudet tuet — Suhteellisuusperiaate ja luottamuksensuojan periaate — Perustelut)

30.4.2004   
            
            
               FI
            
            
               Euroopan unionin virallinen lehti
            
            
               C 118/1
            
         
      YHTEISÖJEN TUOMIOISTUIMEN TUOMIO
   
   (kuudes jaosto)
   29 päivänä huhtikuuta 2004
   asiassa C-372/97, Italian tasavalta vastaan Euroopan yhteisöjen komissio (1)
   
   (Valtiontuet - Maanteiden tavaraliikenne - Vaikutus jäsenvaltioiden väliseen kauppaan ja kilpailun vääristyminen - Edellytykset, joiden täyttyessä EY:n perustamissopimuksen 92 artiklan 1 kohdassa (josta on muutettuna tullut EY 87 artiklan 1 kohta) määrätystä kiellosta voidaan poiketa - Olemassa olevat tuet tai uudet tuet - Suhteellisuusperiaate ja luottamuksensuojan periaate - Perustelut)
   (2004/C 118/02)
   Oikeudenkäyntikieli: italia
   Asiassa C-372/97, Italian tasavalta (asiamiehenään I. M. Braguglia, avustajanaan O. Fiumara), prosessiosoite Luxemburgissa, vastaan Euroopan yhteisöjen komissio (asiamiehinään P. Nemitz ja P. Stancanelli, avustajinaan asianajaja M. Moretto), prosessiosoite Luxemburgissa, jossa kantaja vaatii yhteisöjen tuomioistuinta osittain kumoamaan Friuli-Venezia Giulian alueen (Italia) myöntämistä tuista maanteiden tavaraliikennettä harjoittaville alueen yrityksille 30 päivänä heinäkuuta 1997 tehdyn komission päätöksen 98/182/EY (EY 1998, L 66, s. 18), yhteisöjen tuomioistuin (kuudes jaosto), toimien kokoonpanossa: V. Skouris, joka hoitaa kuudennen jaoston puheenjohtajan tehtäviä, sekä tuomarit J. N. Cunha Rodrigues, J.-P. Puissochet, R. Schintgen ja F. Macken (esittelevä tuomari), julkisasiamies: S. Alber, kirjaaja: M.-F. Contet, on 29.4.2004 antanut tuomion, jonka tuomiolauselma on seuraava:
   
               1)
            
            
               Lausunnon antaminen kanteessa esitetyistä vaatimuksista, joissa vaaditaan kumoamaan Frioul-Veneto Giulian alueen (Italia) alueen tavaroiden maantieliikennettä harjoittaville yrityksille myöntämistä tuista 30 päivänä heinäkuuta 1997 tehdyn komission päätöksen 98/182/EY 2 ja 5 artikla siltä osin kuin niissä todetaan lainvastaisiksi tuet, joita on 1.7.1990 alkaen myönnetty yrityksille, jotka suorittavat yksinomaan paikallisia, alueellisia tai kansallisia kuljetuksia, raukeaa.
            
         
               2)
            
            
               Kanne hylätään muilta osin.
            
         
               3)
            
            
               Italian tasavalta ja Euroopan yhteisöjen komissio vastaavat omista oikeudenkäyntikuluistaan.
            
         
      (1)  EYVL C 387, 20.12.1997.